paragraph_text: Lance Stroll (Montreal, Quebec, Kanada, 29. listopada 1998.) je kanadski vozač Formule 1 za momčad Aston Martin Cognizant F1 Team. Godine 2014. osvojio je naslov u Talijanskoj Formuli 4, a 2015. osvojio je naslov u Toyota Racing Series prvenstvu. Naslov u Europskoj Formuli 3 osvojio je 2016. U Formuli 1 se natječe od 2017., a najbolji rezultat su mu tri 3. mjesta na Velikoj nagradi Azerbajdžana 2017. u Williamsu, te 2020. na Velikoj nagradi Italije i Velikoj nagradi Sakhira u Racing Pointu.